**DOCUMENTUL ASOCIAT 8**

**METODOLOGIA PENTRU DISTRIBUȚIA VENITURILOR PE OPERATORI**

**1**. Operatorul care gestionează Sistemul Automat de Taxare (STB S.A.), având calitatea de administrator de sistem, va aplica politica tarifară aprobată și comunicată de către Entitatea Contractantă în termenul comunicat de aceasta, și agreat de Operator.

**2**. STB S.A. va încasa veniturile din vânzarea Titlurilor de călătorie și pentru Serviciile de transport public prestate de ceilalți operatori de transport cu care Entitatea Contractantă a încheiat un contract de delegare a gestiunii serviciului public de transport local de călători și va raporta Entității Contractante alocarea veniturilor pe fiecare operator, conform Contractelor Comerciale încheiate și prezentei Metodologii.

**3**. Lista operatorilor cu care Entitatea Contractantă a încheiat contracte de delegare a gestiunii serviciului public de transport local de călători, precum și rutele pe care aceștia operează va fi transmisă Operatorului în vederea aplicării de către aceasta a prevederilor contractuale mai-sus menționate.

**4**. Veniturile încasate de STB S.A. pentru serviciile de transport public prestate de ceilalți operatori de transport sunt venituri neeligibile pentru calculul Compensației STB S.A. și fac obiectul contractelor comerciale încheiate între STB S.A. și ceilalți operatori.

**5**. Veniturile încasate din vânzarea titlurilor de călătorie și Diferențele de tarif aferente pentru serviciile de transport public prestate de ceilalți operatori de transport se vor evidenția separat și vor intra în calculul Compensației pentru fiecare operatori.

**6**. Metodologia pentru distribuția veniturilor pe Operatori pe tipuri de titluri de călătorie:

6.1 Toate titlurile de călătorie pe linii urbane vor constitui venituri pentru Operatorul STB S.A.

6.2 Toate titlurile de călătorie integrate STB-Metrorex vor constitui venituri pe linii urbane pentru Operatorul STB S.A. și vor fi partajate conform contractului de clearing între acesta și METROREX SA.

6.3. Titlurile de călătorie pe linii regionale se repartizează astfel:

|  |  |  |
| --- | --- | --- |
| **Tip Titlu de călătorie** | **Preţ** | **Alocare venit** |
| Călătorie | 1.50 lei | Operatorului care operează pe linia pe care se validează călătoria |
| Călătorii nelimitate pe toate liniile regionale /90 minute (SMS) | 1.50 lei | Se împart proporțional cu nr. km planificați în luna respectivă pentru fiecare Operator care a semnat Contract cu Entitatea Contractantă și prestează servicii pe linii regionale |
| Abonament lunar valabil pe o linie regională | 35.00 lei | Operatorului care operează pe linia regională respectivă |
| Abonament lunar valabil pe două linii (o linie regională şi o linie urbană) | 95.00 lei | Operatorului care operează pe linia regională respectivă (65 lei) și Operatorului STB pentru linia urbană (30 lei) |
| Abonament general (valabil pe toate liniile în Bucureşti şi în judeţul Ilfov)\* | 125.00 lei | Operatorului STB S.A.- echivalentul unui abonament general linii urbane (50 lei).  75 lei linii regionale se împart proporțional cu nr. km planificați în luna respectivă pentru fiecare Operator care a semnat Contract cu Entitatea Contractantă și prestează servicii pe linii regionale |

\*Exemplu de calcul Abonament general (valabil pe toate liniile în Bucureşti şi în judeţul Ilfov)

* 50 lei STB S.A.
* Calcul 75 lei aferent linii regionale

|  |  |  |  |
| --- | --- | --- | --- |
| Denumire Operator | Km planificati conform Anexei 1 la Contract in luna..... | Procent % | alocare 75 lei (aferent linii regionale) |
| Operator 1 | 100 | 14.29 | 10.71 |
| Operator 2 | 200 | 28.57 | 21.43 |
| Operator 3 | 400 | 57.14 | 42.86 |
|  |  |  |  |
| Operator n |  |  |  |
| **Total** | **700** | **100** | **75,00** |